CELEX: 62008TN0371
Language: sl
Date: 2008-09-08 00:00:00
Title: Zadeva T-371/08 P: Pritožba, ki jo je 8. septembra 2008 vložil Bart Nijs zoper sklep, ki ga je 26. junija 2008 razglasilo Sodišče za uslužbence v zadevi F-5/07, Nijs proti Računskemu sodišču

22.11.2008   
            
            
               SL
            
            
               Uradni list Evropske unije
            
            
               C 301/45
            
         Pritožba, ki jo je 8. septembra 2008 vložil Bart Nijs zoper sklep, ki ga je 26. junija 2008 razglasilo Sodišče za uslužbence v zadevi F-5/07, Nijs proti Računskemu sodišču
   (Zadeva T-371/08 P)
   (2008/C 301/77)
   Jezik postopka: francoščina
   Stranki
   
      Pritožnica: Bart Nijs (Bereldange, Luksemburg) (zastopnika: F. Rollinger in A. Hertzog, odvetnika)
   
      Druga stranka v postopku: Računsko sodišče Evropskih skupnosti
   Predlogi pritožnice:
   
               —
            
            
               pritožba naj se razglasi za dopustno,
            
         
               —
            
            
               pritožba naj se razglasi za utemeljeno,
            
         
               —
            
            
               in zato naj se razveljavi sklep z dne 26. junija 2008 v zadevi F-5/07, Bart Nijs proti Računskemu sodišču Evropskih skupnosti.
            
         Pritožbeni razlogi in bistvene trditve
   Pritožnica navaja, da je bila uporaba postopkovnih določb v sklepu Sodišča za uslužbence očitna napačna, ker je to štelo tožbo za nedopustno zaradi kršitev zahtev jasnosti, ter da se s sklepom krši načelo zaupanja v pravo in se nepravilno uporablja domneva zakonitosti glede trditev tožene stranke, ker je bila vzpostavljena po edini izmenjavi pisnih vlog.
   Poleg tega pritožnica meni, da v izpodbijanem sklepu primanjkuje jasnosti, da se v njem izkrivljajo dokazi in da vsebuje očitno napako pri preizkusu tožbenih razlogov ter da se v njem ni preizkusilo določenih dokazov, ki bi jih moralo Sodišče za uslužbence preizkusiti po uradni dolžnosti.
   Pritožnica ravno tako trdi, da bi se v izpodbijanem sklepu moral upoštevati neobstoj obrazložitve v predhodnem postopku ter da neutemeljeno sloni na tem, da se rokov ni spoštovalo, saj Sodišče za uslužbence za takšen sklep ni bilo dovolj informirano.